《甲子岁除一夕梦与先子论诗有云未能免俗犹听》
宋代·陈棣

惊风急雪不胜寒，苇索桃符岁事残。
里巷杯盘喧半夜，儿童灯火守更阑。
年催老色归须鬓，诗引穷愁入肺肝。
无复斑衣颂椒柏，只将泪血洒毫端。

作者简介：宋处州青田人，字鄂父。陈汝锡子。以父荫为桐川掾，官至潭州通判。其诗于南渡之初，已先导宋季江湖之派，大都平易近情，不失风旨。有《蒙隐集》。